அதில் சாய்பாசா, தியோஹர் மாவட்டங்களின் அரசுக் கருவூலத்தில் முறைகேடு செய்தது உள்ளிட்ட 5 வழக்குகள் லாலு பிரசாத் மீது மட்டும் பதியப்பட்டன. இதில் சாய்பாசா மாவட்ட கருவூலத்தில் இருந்து 37 கோடியே 70 லட்சம் ரூபாய் மோசடி செய்த வழக்கில், ராஞ்சி சிபிஐ நீதிமன்றம் 2013-ம் ஆண்டு லாலுவை குற்றவாளி என அறிவித்தது. 5 ஆண்டு சிறை தண்டனையும், 25 லட்சம் ரூபாய் அபராதமும் விதித்தது. இதனால், மக்களவை உறுப்பினர் பதவியை அவர் இழக்க நேர்ந்தது. தேர்தலில் போட்டியிட முடியாத நிலையும் ஏற்பட்டது.